钦定古今图书集成/明伦汇编/氏族典/第552卷 > 《凌迪知万姓统谱》 > 公父歜
## 钦定古今图书集成/明伦汇编/氏族典/第552卷 > 《凌迪知万姓统谱》 > 公父歜

按《国语》，公父文伯退朝，朝其母，其母方绩。文伯曰：“以
歜之家而主犹绩，惧干季孙之怒也。其以歜为不能
事主乎？”其母叹曰：“鲁其亡乎？使僮子备官而未之闻
邪？夫民劳则思，思则善心生；逸则淫，淫则亡善亡善
则恶心生。君子劳心，小人劳力，先王之训也。自上以
下，谁敢淫心舍力？今我寡也，尔又在下位，朝夕处事”，
犹恐忘先人之业，况有怠惰，其何以避辟？吾冀而朝
夕修我，曰：“必无废先人尔。”今曰：“胡不自安，以是承君
之官。余惧穆伯之绝祀也！”仲尼闻之曰：“弟子志之，季
氏之妇不淫矣！”

凌迪知《万姓统谱》。